
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 223 

25 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Τ/7959/11.12.2001 Απόφασης του 


Υφυπουργού Ανάπτυξης. 1 

Μετατροπή θέσης κλάδου γιατρών ΕΣΥ, στο Εθνικό 

Ίδρυμα Αποκατάστασης Αναπήρων. 2 

Ανασυγκρότηση για την ειδικότητα της Νεφρολογίας, 
της Ειδικής Επιτροπής εκδίκασης ενστάσεων που 


εκκρεμούν στα καταργηθέντα Δευτεροβάθμια 
Συμβούλια Κρίσης Ιατρικού και Οδοντιατρικού 


Προσωπικού Νοσηλευτικών Ιδρυμάτων. 3 

Συγκρότηση Ειδικής Νομοπαρασκευαστικής Επιτρο¬ 
πής για την κατάρτιση σχεδίου Προεδρικού Δια¬ 
τάγματος περί Κωδικοποίησης της εθνικής νομο¬ 
θεσίας για τα ναρκωτικά. 4 

"Κατάταξη-Εκπαίδευση Αξιωματικών Ιατρών στο Λιμε¬ 
νικό Σώμα. 5 


ΑΠΟΦΑΣΕΙ Σ 

Αριθ.Τ/1511 ( 1 ) 

Τροποποίηση της Τ/7959/11.12.2001 Απόφασης του 
Υφυπουργού Ανάπτυξης. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 παρ. 2α του Ν.2160/1993 
(ΦΕΚ 118/Α/93) " Ρυθμίσεις για τον Τουρισμό και άλλες 
διατάξεις" σε συνδυασμό με το Π.Δ. 365/97 "Διατήρηση 
εποπτείας ΝΠΔΔ από το Υπουργείο Ανάπτυξης" (ΦΕΚ 
241/Α/97). 

2. Τις διατάξεις του άρθρου 7 του ΑΝ 431/37 "περί δια¬ 
τάξεων αφορωσών εις τον έλεγχον των ξενοδοχείων". 

3. Το Π.Δ. 27/96 (ΦΕΚ 19/Α/96) "Συγχώνευση Υπουργεί¬ 
ων Τουρισμού, Βιομηχανίας. Ενέργειας και Τεχνολογίας 
και Εμπορίου στο Υπουργείο Ανάπτυξης" σε συνδυασμό 
με το Π.Δ. 142/2001 (ΦΕΚ 123/Α /2001) "Σύσταση Γενικής 
Γραμματείας Τουρισμού στο Υπουργείο Ανάπτυξης". 

4. Το Π.Δ. 388/2000 (ΦΕΚ 254/Α/2000) "Διορισμός 
Υπουργών, Αναπληρωτή Υπουργού και Υφυπουργού". 

5. Την με αριθ.485/31.10.2001 Κοινή Απόφαση του Πρω¬ 


θυπουργού και του Υπουργού Ανάπτυξης "Ανάθεση αρ¬ 
μοδιοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο" (ΦΕΚ 1484/Β/2001). 

6. Την με αριθ.2647/ΥΠΕΘΟ/538886/ΕΙΔ,135 ΕΟΤ/ 
19.11.86 Απόφαση Υφυπουργού Εθνικής Οικονομίας "Μέ¬ 
τρα για την ελεγχόμενη τουριστική ανάπτυξη και την ανα¬ 
βάθμιση της τουριστικής προσφοράς της χώρας-καθορι- 
σμός ελέγχου τουριστικής ανάπτυξης" (ΦΕΚ797/Β/1986) 

7. Την με αριθ. Τ/4085/22.11.2000 Απόφαση Υπουργού 
Ανάπτυξης(ΦΕΚ 1511/Β/2000). 

8. Την με αριθ. Τ/3746/18.6.2001 Απόφαση Υπουργού 
Ανάπτυξης(ΦΕΚ 1654/Β/2001). 

9. Την με αριθ. Τ/7959/11.12.2001 Απόφαση Υπουργού 
Ανάπτυξης(ΦΕΚ 790/Β/2001). 

10. Την ανάγκη συμπλήρωσης του υφιστάμενου ξενο¬ 
δοχειακού δυναμικού της Περιφέρειας Αττικής με πρό¬ 
σθετες ξενοδοχειακές μονάδες ενόψει και της διοργάνω¬ 
σης των Ολυμπιακών Αγώνων του 2004. 

11. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

1. Η παράγραφος 1 της με αριθ. Τ/7959/11.12.2001 
προηγουμένης Απόφασής μας διαμορφώνεται ως εξής : 

"Το εδ. α' της υπ’ αριθ. Τ/3746/18.6.2001 Απόφασης 
Υπουργού Ανάπτυξης αντικαθίσταται ως ακολούθως: 

Οι Περιοχές Ελέγχου Τουριστικής Ανάπτυξης, συμπερι¬ 
λαμβανομένων των κορεσμένων τμημάτων αυτών, της 
Περιφέρειας Αττικής, εξαιρουμένων των νήσων πλην της 
Αίγινας, που υπάγονται σ’ αυτήν, όπως οι περιοχές αυτές 
ορίζονται στην με αριθμό 2647/ΥΠΕΘΟ/538886/ΕΙΔ.135 
ΕΟΤ 19.11.1986 Απόφαση του Υφυπουργού Εθνικής Οι¬ 
κονομίας εξαιρούνται των ρυθμίσεων της απόφασης αυ¬ 
τής, προκειμένου το ξενοδοχειακό δυναμικό τους να συ¬ 
μπληρωθεί με ξενοδοχειακές μονάδες ή επεκτάσεις υφι¬ 
στάμενων ξενοδοχειακών μονάδων τάξεων ΑΑ έως και Γ’". 

2. Η ισχύς της παρούσας άρχεται από την δημοσίευσή 
της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδατης Κυβερ¬ 
νήσεως. 

Αθήνα, 15 Φεβρουάριου 2002 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Υ4α/13215/00 Π.Π. (2) 

Μετατροπή θέσης κλάδου γιατρών ΕΣΥ, στο Εθνικό 
Ίδρυμα Αποκατάστασης Αναπήρων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. Ι,του άρθρου 25, του Ν. 1397 
(ΦΕΚ 143/Α/83). 

2. Τις διατάξεις του άρθρου 11, παρ. 1 του Ν. 2889/01 
(ΦΕΚ37/Α/01). 

3. Τις διατάξεις της παρ. 7 του άρθρου 9 του Ν. 2345/95 
(ΦΕΚ213/Α/95). 

4. Τις διατάξεις του Π. Δ/τος 95 (ΦΕΚ 76/Α/10-3-2000) 
"Οργανισμός του Υπουργείου Υγείας και Πρόνοιας", 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ240/Α/2000). 

δ. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί δαπάνη σε βάρος 
του κρατικού προϋπολογισμού. 

6. Την αριθ. 1100383/1330/Α0006, (ΦΕΚ 1485/Β/31-10- 
01) απόφαση ανάθεσης αρμοδιοτήτων στους Υφυπουρ¬ 
γούς Οικονομικών. 

7. Την αριθ. 6459, (ΦΕΚ 1480/Β/31-10-01) απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο. 

δ. Την υπ’ αριθμ. 11/11-10-00 Απόφαση του Δ\Στου ΕΙ- 
ΑΑ. 

9. Το υπ’ αριθ. Π3α/Φ 150/ΓΕΝ.5609/16-10-01 έγγραφο 
της Δ/νσης Προστασίας ΑΜΕΑ, αποφασίζουμε: 

Η μία (1) κενή θέση κλάδου γιατρών ΕΣΥ, ειδικότητας 
Φυσικής Ιατρικής και Αποκατάστασης με βαθμό Επιμελη¬ 
τή Β’ η οποία έχει συσταθεί με την υπ’ αριθ. Α1α/4210/98 
(ΦΕΚ 1519/Β/99) Απόφαση στο ΕΙΑΑ, μετατρέπεται με την 
παρούσα σε μία (1) θέση του ιδίου κλάδου, ειδικότητας 
Ακτινοδιαγνωστικής και βαθμού Επιμελητή Β’, στο εν λό¬ 
γω Ίδρυμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

-♦- 

Αριθ. ΔΥΙδ/Γ.Π. οικ. 18303 (3) 

Ανασυγκρότηση για την ειδικότητα της Νεφρολογίας, της 
Ειδικής Επιτροπής εκδίκασης ενστάσεων που εκκρε- 
μούν στα καταργηθέντα Δευτεροβάθμια Συμβούλια 
Κρίσης Ιατρικού και Οδοντιατρικού Προσωπικού Νο¬ 
σηλευτικών Ιδρυμάτων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ.Α’). 

2. Τις διατάξεις του άρθρου 37 παρ. 12του Ν. 2519/1997 
(Φ.Ε.Κ. 165/97 τ.Α’) "Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των Υγειονομι¬ 
κών Υπηρεσιών, ρυθμίσεις για το φάρμακο και άλλες δια¬ 
τάξεις". 

3. Τις διατάξεις του άρθρου 28 παρ. 7 του Ν.2646/98 


(ΦΕΚ 236/98 τ. Α’) "Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις". 

4. Τις διατάξεις του άρθρου 11 παρ. 7του Ν. 2920/2001 
(ΦΕΚ 131/01 τ. Α') "Σώμα Επιθεωρητών Υπηρεσιών Υγείας 
και Πρόνοιας (Σ.Ε.Υ.Υ.Π.) και άλλες διατάξεις". 

5. Την 513/00 Ερ.25/00 γνωμοδότηση της 4ης Οκτωβρί¬ 
ου 2000 του Δ’ Τμήματος του Νομικού Συμβουλίου του 
Κράτους. 

6. Την απόφασή μας ΔΥ1α/21159/18-11-1997 (ΦΕΚ 
1061/3-12-1997 τ. Β’), όπως τροποποιήθηκε μεταγενέ¬ 
στερα. 

7. Το γεγονός της αναγκαιότητας εκτέλεσης δικαστι¬ 
κών αποφάσεων οι οποίες αναπέμπουν στη Διοίκηση για 
νέα κρίση. 

8. Τις υποβληθείσες αρμοδίως προτάσεις, αποφασί¬ 
ζουμε: 

1. Ανασυγκροτούμε για την ειδικότητα της Νεφρολο¬ 
γίας, την Ειδική Επιτροπή εκδίκασης ενστάσεων που εκ- 
κρεμούν στα καταργηθέντα Δευτεροβάθμια Συμβούλια 
Κρίσης Ιατρικού και Οδοντιατρικού Προσωπικού Νοση¬ 
λευτικών Ιδρυμάτων και διορίζουμε τα κατωτέρω πρόσω¬ 
πα: 

α. Ρόιδου Φιλομήλα, Προϊσταμένη Τμήματος στη Δ/νση 
Προσωπικού του Υπουργείου Υγείας και Πρόνοιας με 
αναπληρωτή της τον Μήτσουρα Θεοφάνη, Προϊστάμενο 
τμήματος στη Δ/νση Προστασίας Ατόμων με ειδικές ανά¬ 
γκες του Υπουργείου. 

β. Σταθάκη Χαράλαμπο, Δ/ντή στο Π.Γ.Ν. Αθηνών "ΛΑΪ¬ 
ΚΟ", προτεινόμενο από τον Π.Ι.Σ. με αναπληρωτή του τον 
Αγραφιώτη Αθανάσιο, Δ/ντή στο Π.Γ.Ν. "ΑΣΚΛΗΠΙΕΙΟ 
ΒΟΥΛΑΣ", ομοίως. 

γ. Σόμπολο Κων/νο, Δ/ντή στο Γ.Π.Ν. Θεσσαλονίκης "Γ. 
ΠΑΠΑΝ ΙΚΟΛΑΟΥ", προτεινόμενο από την Ελληνική Νε- 
φρολογική Εταιρεία, με αναπληρωτή του τον Χατζηκων- 
σταντίνου Βαλσαμάκη, Δ/ντή στο Ν.Γ.Ν. Μελισσίων"ΑΜΑ- 
ΛΙΑΦΛΕΜΙΓΚ", ομοίως. 

δ. Τσακίρη Δημήτριο, Δ/ντή στο Ν.Γ.Ν. Βέροιας, προ- 
τεινόμενο από το ΚΕ.Σ.Υ. με αναπληρωτή του τον Διγενή 
Παναγιώτη, Δ/ντή στο Π.Γ.Ν. Αττικής "ΣΙΣΜΑΝΟΓΛΕΙΟ", 
ομοίως. 

ε. Παπαγαλάνη Νικόλαο, Δ/ντή στο Π.Γ.Ν. Αθηνών 
"ΚΟΡΓΙΑΛΕΝΕΙΟ -ΜΠΕΝΑΚΕΙΟ" Ε.Ε.Σ., προτεινόμενο 
από το ΚΕ.Σ.Υ., με αναπληρωτή του τον Γερμανό Νικό¬ 
λαο, Δ/ντή στο Ν.Γ.Ν. Αγρίνιου, ομοίως. 

2. Πρόεδρο της Επιτροπής ορίζουμε τον Σταθάκη Χα¬ 
ράλαμπο, με αναπληρωτή του τον Αγραφιώτη Αθανάσιο. 

3. Εισηγητή της Επιτροπής ορίζουμε τον Τσακίρη Δη- 
μήτριο, με αναπληρωτή του τον Διγενή Παναγιώτη. 

4. Μοναδικό έργο της Επιτροπής θα είναι να εκδικάσει 
ενστάσεις γιατρών, οι οποίοι προσέφυγαν στα Διοικητικά 
Δικαστήρια, ζητώντας την ακύρωση πρακτικών της επι¬ 
τροπής, που συγκροτήθηκε με την ανωτέρω (6) σχετική 
απόφαση μας ή της τεκμαιρόμενης απόρριψης των εν¬ 
στάσεων τους λόγω μη εκδίκασης τους και δικαιώθηκαν 
από αυτά. 

5. Γραμματέα της Επιτροπής ορίζουμε την Κοκλώνη 
Ερασμία, υπάλληλο του κλάδου ΔΕ Διοικητικού-Λογιστι- 
κού με Β’ βαθμό, που υπηρετεί στη Δ/νση Προσωπικού 
Νομικών Προσώπων του Υπουργείου Υγείας και Πρόνοι¬ 
ας. 

6. Έδρα της Επιτροπής θα είναι η Κεντρική Υπηρεσία 
του Υπουργείου Υγείας και Πρόνοιας. 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2002 

ΟΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 20876 οικ. (4) 

Συγκρότηση Ειδικής Νομοπαρασκευαστικής Επιτροπής 
για την κατάρτιση σχεδίου Προεδρικού Διατάγματος 
περί Κωδικοποίησης της εθνικής νομοθεσίας για τα 
ναρκωτικά. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη : 

Α). τις διατάξεις της παρ. 6β του άρθρου 5 του Ν. 
2408/96 (ΦΕΚ 104Α) 

Β) τις διατάξεις του άρθρου 25 του Ν. 2161/1993 (ΦΕΚ 
119Α) 

Γ) την ανάγκη συγκρότησης Ειδικής Νομοπαρασκευα¬ 
στικής Επιτροπής για την κατάρτιση σχεδίου Προεδρικού 
Διατάγματος περί Κωδικοποίησης της εθνικής νομοθε¬ 
σίας για τα ναρκωτικά. 

Δ) το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑ.Χ.ΔΙ.Κ. ύψους 5.136 ΕΥΡΩ, αποφασίζουμε: 

Συγκροτούμε Ειδική Νομοπαρασκευαστική Επιτροπή 
για την κατάρτιση σχεδίου Προεδρικού Διατάγματος πε¬ 
ρί Κωδικοποίησης της εθνικής νομοθεσίας για τα ναρκω¬ 
τικά. 

Η Επιτροπή θα αποτελείται από τους : 

1. Ευριπίδη Αντωνίου, Αρεοπαγίτη ως Πρόεδρο 

2. Ιωάννη Κατσαμπάνη, Πρόεδρο Εφετών Αθηνών 

3. Ελευθερία Τζούμα, Δικηγόρο, Νομική Σύμβουλο του 
Υπουργού Υγείας 

4. Ευτύχιο Χωριατάκη, Δικηγόρο, Διευθυντή του Γρα¬ 
φείου Υπουργού Υγείας 

5. Σταματία Μαρκέλλου, Δικηγόρο-Εγκληματολόγο ως 
μέλη 

Χρέη Γραμματέα της Ειδικής Νομοπαρασκευαστικής 
Επιτροπής θα εκτελεί η Ζωή Παπανικολάου , Τμηματάρ- 
χης του Υπουργείου Δικαιοσύνης. 

Η ανωτέρω Επιτροπή οφείλει να περατώσει το έργο της 
εντός δύο μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 1211.2/03/2002 (5) 

"Κατάταξη-Εκπαίδευση Αξιωματικών Ιατρών στο 
Λιμενικό Σώμα. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

α) Τις διατάξεις των παραγράφων 2 και 2(γ) των άρθρων 
2 και 7 αντίστοιχα του Ν. 2935/2001 (162 Α'). 

β) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 


Άρθρο 1 
Ειδικότητες 

Οι ειδικότητες των Αξιωματικών Ιατρών στο Λιμενικό 
Σώμα καθορίζονται ως εξής: 

Παθολόγος 

Καρδιολόγος 

Οφθαλμίατρος 

Ορθοπεδικός 

Δερματολόγος 

Γ αστρεντερολόγος 

Ωτορινολαρυγγολόγος 

Παιδίατρος 

Αναισθησιολόγος 

Ψυχίατρος 

Γενικής Ιατρικής. 

Ενδοκρινολόγος. 

Οδοντίατρος. 

Χειρούργος. 

Άρθρο 2 

Προκήρυξη διαγωνισμού 

1.0 διαγωνισμός για την κατάταξη Ιατρών Αξιωματικών 
στο Λιμενικό Σώμα διενεργείται μετά από προκήρυξη του 
Αρχηγού Λ. Σ. και η επιλογή των υποψηφίων γίνεται σύμ¬ 
φωνα με τις διατάξεις της παρούσας. 

2. Στην προκήρυξη ορίζονται: 

α) Ο αριθμός εκείνων που θα εισαχθούν στη Σχολή και 
οι ειδικότητές τους. 

β) Τα απαιτούμενα κατά περίπτωση προσόντα, 
γ) Τα απαιτούμενα δικαιολογητικά, ο χρόνος και ο τρό¬ 
πος υποβολήςτους. 

δ) Η διαδικασία, ο χρόνος, ο τόπος των υγειονομικών 
εξετάσεων και ο τρόπος επιλογής των υποψηφίων με μό¬ 
ρια. 

ε) Κάθε άλλη αναγκαία λεπτομέρεια. 

Άρθρο 3 

Γ ενικά προσόντα υποψηφίων 
Οι υποψήφιοι/ες προέρχονται από ιδιώτες ιατρούς με 
ειδικότητα και πρέπει να έχουν τα ακόλουθα προσόντα : 

α) Να είναι Έλληνες πολίτες εγγραμμένοι/ες στα μη¬ 
τρώα αρρένων ή Δημοτολόγια της Χώρας και ηλικίας μέ¬ 
χρι τριάντα πέντε ετών, η οποία δεν πρέπει να συμπληρώ¬ 
νεται κατά την31η Δεκεμβρίου του έτους διενέργειας του 
διαγωνισμού. 

β) Να μην έχουν καταδικαστεί για τέλεση ή απόπειρα κα¬ 
κουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανωμοτί κατάθεσης, 
απιστίας περίτην Υπηρεσία, παράβασης καθήκοντος, αν¬ 
θρωποκτονίας εκτός της προερχομένης από αμέλεια, κα¬ 
τά της γενετήσιας ελευθερίας και οικονομικής εκμετάλ¬ 
λευσης της γενετήσιας ζωής, συκοφαντικής δυσφήμη- 
σης, κλοπής, υπεξαίρεσης, εκβίασης, απάτης, απιστίας, 
επαιτείας, αλητείας, δωροδοκίας, καταπίεσης, ναρκωτι¬ 
κών, ζωοκλοπής, ζωοκτονίας, λαθρεμπορίας, παράνομης 
αλιείας, ή οποιουδήποτε άλλου εγκλήματος από δόλο τε- 
λεσθέντος, για το οποίο επιβλήθηκε ποινή φυλάκισης 
τουλάχιστον τριών μηνών. 

Να μην έχουν στερηθεί των πολιτικών τους δικαίωμά- 

των, έστω και αν έχει λήξει ο χρόνος που ορίστηκε για τη 
στέρησή τους. 

Να μην τελούν υπό απαγόρευση ή δικαστική αντίληψη, 
ούτε να τους έχει επιβληθεί με απόφαση δικαστηρίου πε¬ 
ριορισμός σε σωφρονιστικό ψυχιατρικό κατάστημα (ανα¬ 
μορφωτικά ή θεραπευτικά μέτρα). 

Να μην διώκονται ως φυγόποινοι ή φυγόδικοι για τα πα¬ 
ραπάνω αδικήματα. 

γ) Οι άνδρες να είναι στρατολογικά τακτοποιημένοι. 

δ) Οι υποψήφιοι, άνδρες και γυναίκες εξεταζόμενοι από 
την Ανωτάτη του Ναυτικού Υγειονομική Επιτροπή (ΑΝΥΕ) 
να κριθούν κατάλληλοι/ες σύμφωνα με τις διατάξεις του 
Π .Δ 426/1984 (150 Α'). 

ε) Να έχουν ανάστημα τουλάχιστον 1,70μ. οι άνδρες και 
1,65μ. οι γυναίκες. 

στ) Ναέχουνπτυχίο Ιατρικής Πανεπιστημιακής Σχολής, 
της ημεδαπής ή αντίστοιχο και ισότιμο της αλλοδαπής 
καθώς και άδεια άσκησης επαγγέλματος στην ειδικότητα 
που προκηρύσσεται. 

ζ) Να μην έχουντιμωρηθεί πειθαρχικά από τον οικείο Ια¬ 
τρικό Σύλλογο για παράβαση που έχει σχέση με την άσκη¬ 
ση του ιατρικού επαγγέλματος. 

Άρθρο 4 

Δικαιολογητικά συμμετοχής και υποβολή αυτών 

Οι υποψήφιοι/ες που επιθυμούν να καταταγούν προς 
πλήρωση των εκάστοτε προκηρυσσομένων θέσεων, υπο¬ 
βάλλουν απευθείας στο Υπουργείο Εμπορικής Ναυτιλίας 
(ΔΠΟΕΚ-Α') τα ακόλουθα δικαιολογητικά : 

α) Αίτηση συμμετοχής. 

β) Επικυρωμένο φωτοαντίγραφο δελτίου αστυνομικής 
ταυτότητας (δύο όψεις) και δυο πρόσφατες φωτογρα¬ 
φίες (τύπου διαβατηρίου). 

γ) Υπεύθυνη Δήλωση του Ν. 1599/86 στην οποία να δη¬ 
λώνεται ότι έχουν όλα τα νόμιμα προσόντα-προϋποθέ- 
σεις συμμετοχής στο διαγωνισμό όπως αυτά αναφέρο- 
νται στη σχετική προκήρυξη και ότι τα αναγραφόμενα 
στοιχεία και προϋποθέσεις-προσόντα που δηλώνονται 
στην αίτησή του/της είναι αληθή. 

δ) Επικυρωμένο φωτοαντίγραφο του πτυχίου Ιατρικής 
Πανεπιστημιακής Σχολής. 

ε) Βεβαίωση ή Πιστοποιητικό της οικείας Σχολής που να 
προκύπτει ο γενικός βαθμός του πτυχίου, εφόσον δεν 
αναγράφεται στον τίτλο σπουδών. 

στ) Επικυρωμένο φωτοαντίγραφο Τίτλου αναγνώρισης 
και ισοτιμίας του πτυχίου από το ΔΙΚΑΤΣΑ για τους απο¬ 
φοίτους ισότιμων Σχολών της αλλοδαπής, συνοδευόμενο 
από επίσημη βεβαίωση του ιδίου Κέντρου για την αντι¬ 
στοιχία του βαθμού. 

ζ) Άδεια ασκήσεως επαγγέλματος στην ειδικότητα που 
προκηρύσσεται. 

η) Όσοι κατέχουν διδακτορικό τίτλο προσκομίζουν επι¬ 
κυρωμένο φωτοαντίγραφο. Οι κάτοχοιτίτλων αλλοδαπής 
προσκομίζουν βεβαίωση αναγνώρισης και ισοτιμίας από 
το ΔΙΚΑΤΣΑ 

θ) Όσοι υποψήφιοι δηλώσουν στην αίτηση τους ότι 
έχουν τίτλους ξένης γλώσσας επιπέδου ΡΓοίίοίθηογ ή και 
Εο\λ/θγ για την Αγγλική ή αντιστοίχους τίτλους γνώσης της 
Γαλλικής, της Γερμανικής, της Ιταλικής ή της Ισπανικής 
γλώσσας καταθέτουν φωτοαντίγραφα των τίτλων επικυ¬ 
ρωμένα για την γνησιότητά τους από τον μορφωτικό ακό¬ 
λουθο της οικείας Πρεσβείας ή το κατά περίπτωση αρμό¬ 


διο όργανο (Βρετανικό Συμβούλιο Ελληνοαμερικανική 
Ένωση κ.λ.π). 

Οι αναγνωρισμένοι φορείς που έχουν εκδώσει τους 
προαναφερόμενους τίτλους επιπέδου ΡΓοίίοίθηογ είναι οι 
ακόλουθοι: 

ί) Γιατην Αγγλική : Τα Πανεπιστήμια Οεπιόπάρθ ή Μίοάί- 

93Π. 

ϋ) Γ ιατην Γ αλλική: Το Πανεπιστήμιο Θθ Ρ3Ν3-5οι·όοηηθ, 
τίτλοι ϋίρίοπίθ Θ’θίυάθε Ργ3Π03Ι5Θ5 -2 Θθοιγθ (Ο.Α.Ε.Ρ). 

Ιϋ Γιατην Γερμανική : Το Ινστιτούτο ΌΟΕΤΗΕ (Γκαίτε) 
για το ΌΗΌ33Ε5 ΘΕυ3ΘΗΕ3 3ΡΒΑΘΗΘΙΡΕΟΜ. 

ίν) Για την Ιταλική: Το Ιταλικό Ινστιτούτο Αθήνας - Θεσ¬ 
σαλονίκης για το ϋιρΙοπιβευρθποΓθ (ΡΘάθζίοηαπίθπίο) ϋί 
□ηρυβ ΟυΙΙυΓΒ Ιΐ3ΐί3Π3.. 

ν) Για την Ισπανική: Το Ινστιτούτο Θερβάντες για το 
ΘΕΙ_Ε 31ΙΡΕΒΙΟΒ. 

Επιπέδου ΡΒΟΡΙΘΙΕΝΘΥ λογίζονται και οι κάτοχοι πτυ¬ 
χίου ή διπλώματος αντιστοίχου ξενόγλωσσου Τμήματος ή 
Σχολής Πανεπιστημιακού Τομέα της ημεδαπής ή ισοτί¬ 
μου της αλλοδαπής ή πτυχίου τριτοβάθμιας εκπαίδευσης 
ή μεταπτυχιακού τίτλου σπουδών της χώρας στην οποία 
ομιλείται η αντίστοιχη γλώσσα ή απολυτηρίου σχολείου 
Δευτεροβάθμιας εκπαίδευσης, της αλλοδαπής ή αντι¬ 
στοίχου ξενόγλωσσου σχολείου της ημεδαπής, οι οποίοι 
θα πρέπει να καταθέσουν τίτλο σπουδών αναγνωρισμένο 
από τον αρμόδιο φορέα. 

Επιπέδου Ι_Ό\Λ/ΕΒ: 

ί) Για την Αγγλική: Τα πανεπιστήμια ΘΑΜΒΒΙΘΘΕ 
(ΕθννΕΠ-ΡΙΒ3Τ ΘΕΡΙΤΙΡΙΘΑΤΕ ΙΝ ΕΝΘΕΙ3Η) και ΜΙΘΗΙ- 
ΌΑΝ (πτυχίο ΜΙΘΗΙΘΑΝ ΘΕΡΙΤΙΡΙΘΑΤΕ ΟΡ ΘΟΜΡΕΤΕΝ- 
ΘΥ ΙΝ ΕΝΘϋ3Η). 

ϋ) Γ ια την Γ αλλική: το Γ αλλικό Ινστιτούτο (πτυχίο ΘΕΒ- 
ΤΙΡΙΘΑΤΕ ή ΘΙΡίΟΜΕ ΘΈΤυϋΕ3 ΘΕ Ι_Α ΙΑΝΘΘΕ ΕΒΑΝ- 
ΘΑΙ3Ε (ΘΕΕΡ ΙθγΘΕΘΒΕ). 

ϊϋ) Για την Γερμανική: Το Γερμανικό Ινστιτούτο Γκαίτε 
(πτυχίο ΖΕΝΤΒΑΕΕ ΜΙΤΤΕΙΈΤυΡΕΝΡΒυΕΡυΝΌ (ΜΙΤΤΕΙ 
3ΤυΡΕ). 

ίν) Γ ιατην Ιταλική: Το Ιταλικό Ινστιτούτο (πτυχίο ΘΙΡΕΟ- 
ΜΑ ΘΙ ΕΙΝΘυΑ ΙΤΑϋΑΝΑ). 

ν) Για την Ισπανική: Το Ινστιτούτο Θερβάντες (πτυχίο 
ΒΑ3ΙΘΟ). 

ι) Όσοι υποψήφιοι έχουν πλήρη επαγγελματική απα¬ 
σχόληση στην ιατρική ειδικότητά τους σε πρωτοβάθμια ή 
δευτεροβάθμια περίθαλψη, (θέσεις και μονάδες υπηρε¬ 
σίας) ή σε κέντρα του Εξωτερικού (Νοσοκομεία, Ερευνη¬ 
τικά Κέντρα κ.λ.π) εφόσον ο κρινόμενος υπηρέτησε σ' αυ¬ 
τά ως έμμισθος ή ως υπότροφος επισήμων προγραμμά¬ 
των κρατικών φορέων ή κοινωφελούς χαρακτήρα 
Ιδρυμάτων, επίσημα πιστοποιητικά από τα οποία να προ¬ 
κύπτει ακριβώς το χρονικό διάστημα της επιστημονικής 
απασχόλησης. 

Όσοι έχουν ιατρική απασχόληση σε ιδιωτικό τομέα, κα¬ 
ταθέτουν βεβαίωση εργοδότη, αντίστοιχη βεβαίωση 
ασφαλιστικού φορέα και βεβαίωση του οικείου Ιατρικού 
Συλλόγου. 

Γ ια τους ιατρούς που ιδιωτεύουν στο Ιδιωτικό τους Ια¬ 
τρείο, βεβαίωση της οικείας Εφορείας περίτης ενάρξεως 
των εργασιών. 

ια) Όσοι έχουν συμμετοχή σε ερευνητικά προγράμματα 
εγκεκριμένα και χρηματοδοτούμενα από επίσημους φο¬ 
ρείς ή εκείνων των οποίων τα αποτελέσματα έχουν δημο- 
σιευθεί, καταθέτουν επίσημα πιστοποιητικά. 

ιβ) Όσοι υποψήφιοι έχουν ατομικές επιστημονικές ερ¬ 
γασίες με δημοσιεύσεις ή ανακοινώσεις σε αναγνωρισμέ¬ 
να περιοδικά με κριτές συναφείς με την ειδικότητα, κατά 
την τελευταία πενταετία, καταθέτουν βεβαίωση του εκ¬ 
δότη του περιοδικού ότι η εργασία έχει γίνει δεκτή για δη¬ 
μοσίευση. 

ιγ) Όσοι έχουν συμμετοχή σε συγγραφή επιστημονικών 
βιβλίων, καταθέτουν επίσημα πιστοποιητικά και αποδει¬ 
κτικά στοιχεία. 

ιδ) Όσοι έχουν μετεκπαιδευτεί μετά την ειδικότητα, με 
έμφαση στις νέες εξελίξεις της ειδικότητας και στην εν¬ 
σωμάτωση νέων τεχνολογιών, καταθέτουν επίσημα απο¬ 
δεικτικά. 

Η εκπαίδευση για την λήψη ειδικότητας δεν λαμβάνεται 
υπόψη. 

Επισημαίνεται ότι όλα τα ανωτέρω δικαιολογητικά πρέ¬ 
πει να είναι τα πρωτότυπα τα οποία θα επιστραφούν 
στους υποψήφιους μετά την λήξη της αξιολόγησης. 

Άρθρο 5 

Έλεγχος δικαιολογητικών 

1. Ο έλεγχος των δικαιολογητικών των υποψηφίων 
ενεργείται από τριμελή Επιτροπή Αξιωματικών, που ορί¬ 
ζεται με απόφαση του Αρχηγού Λ.Σ και στην οποία Πρόε¬ 
δρος είναι ανώτερος αξιωματικός Λ.Σ. και δύο Αξιωματι¬ 
κοί Ιατροί (I) Λ.Σ. ως μέλη. Καθήκοντα γραμματέα εκτελεί 
κατώτερος Αξιωματικός Λ.Σ. 

Η Επιτροπή συντάσσει Πρακτικό στο οποίο περιλαμβά¬ 
νονται αυτοί/ες των οποίων τα δικαιολογητικά δεν πλη¬ 
ρούν τις προϋποθέσεις - απαιτήσεις της Προκήρυξης και 
δεν έχουν δικαίωμα συμμετοχής στο διαγωνισμό. Το Πρα¬ 
κτικό αυτό υποβάλλεται στο ΥΕΝ/ΔΠΟΕΚ-Α' και σχετική 
ανακοίνωση αναρτάται στο χώρο ανακοινώσεων του 
Υ.Ε.Ν. 

2. Όσοι πληρούν τις προϋποθέσεις παρουσιάζονται χω¬ 
ρίς άλλη ειδοποίηση στον τόπο την ημερομηνία και ώρα, 
που θα ορίζονται σαφώς στην προκήρυξη για υψομέτρη¬ 
ση ενώπιον της Επιτροπής Ελέγχου Δικαιολογητικών και 
εφόσον δεν έχουντοαπαιτούμενο ύψος αποκλείονται της 
επιλογής. Η ανωτέρω Επιτροπή συντάσσει Πρακτικό το 
οποίο υποβάλλεται έγκαιρα στο ΥΕΝ/ΔΠΟΕΚ-Α'. Σχετική 
ανακοίνωση αναρτάται στον χώρο ανακοινώσεων του 
Υ.Ε.Ν. 

3. Στη συνέχεια οι υποψήφιοι/ες υποβάλλονται σε υγει¬ 
ονομικές εξετάσεις και παραπέμπονται στην ΑΝΥΕ, η 
οποία αποφαίνεται για την υγειονομική τους καταλληλό¬ 
τητα. Η υγειονομική εξέταση των υποψηφίων ενεργείται 
σύμφωνα με το Π.Δ. 426/1984. Αν υποψήφιος/α δεν κριθεί 
κατάλληλος αποκλείεται της περαιτέρω διαδικασίας. Για 
όσους αποκλείονται σχετική ανακοίνωση αναρτάται στο 
χώρο ανακοινώσεων του Υ.Ε.Ν. Οι αποφάσεις τιος ΑΝΥΕ 
είναι μη αναθεωρήσιμες (ΝΔ 1327/73). 

Άρθρο 6 

Αξιολόγηση υποψηφίων-Διαδικασία επιλογής 

1. Γ ια την αξιολόγηση των υποψηφίων συγκροτείται τρι¬ 
μελής Επιτροπή Επιλογής και Κατάταξης που συγκροτεί¬ 
ται με απόφαση του Αρχηγού Λ.Σ. και αποτελείται από 
Ανώτατο Ιατρό (I) Αξιωματικό Λ.Σ ως Πρόεδρο και μέλη 
δύο Ανώτερους Ιατρούς (I) Αξιωματικούς Λ.Σ. Καθήκοντα 
Γραμματέα ασκεί κατώτερος Αξιωματικός Λ.Σ. Αν δεν 
υπάρχει Ανώτατος Ιατρός (I) Αξιωματικός Λ.Σ., τότε μπο¬ 


ρεί να μετέχει στην Επιτροπή ως Πρόεδρος Ανώτερος 
Αξιωματικός Λ.Σ. Γ ενικών Υπηρεσιών. 

2. α. Η αξιολόγηση και ο καθορισμός της σειράς κατά¬ 
ταξης των υποψηφίων πραγματοποιείται μηχανογραφι¬ 
κά, ανά ειδικότητα και προσδιορίζεται από το γενικό βαθ¬ 
μό του πτυχίου τους, ο οποίος πολλαπλασιάζεται επί τον 
συντελεστή χίλια (1000). 

β. Στα ανωτέρω μόρια προστίθενται τρεις χιλιάδες 
(3.000) μόρια για κάθε τίτλο σπουδών για όσους κατέχουν 
αναγνωρισμένους τίτλους ξένων γλωσσών Αγγλικής, 
Γαλλικής, Γερμανικής, Ιταλικής και Ισπανικής επιπέδου 
ΡΒΟΡΙΟΙΕΝΟΥ όπως αναφέρονται στο άρθρο 4. 

γ. Δύο χιλιάδες (2000) επιπλέον μόρια προστίθενται για 
κάθε τίτλο σπουδών για όσους κατέχουν αναγνωρισμέ¬ 
νους τίτλους ξένων γλωσσών Αγγλικής, Γαλλικής, Γερμα- 
νικής, Ιταλικής και Ισπανικής επιπέδου Ι_Ό\Λ/ΕΒ όπως ανα- 
φέρονται στο άρθρο 4. 

Σε περίπτωση κατοχής τίτλου σπουδών επιπέδου ΡΒΟ- 
ΡΙΟΙΕΝΟΥ και Ι_Ό\Λ/ΕΒ στην ίδια γλώσσα, λαμβάνει μόρια 
μόνο για το ΡΒΟΡΙΟΙΕΝΟΥ. 

δ. Όσοι είναι κάτοχοι διδακτορικού τίτλου λαμβάνουν 
επιπλέον πέντε χιλιάδες μόρια (5000). 

ε. Όσοι υποψήφιοι έχουν πλήρη επαγγελματική απα¬ 
σχόληση στην ιατρική ειδικότητά τους σε πρωτοβάθμια ή 
δευτεροβάθμια περίθαλψη, (θέσεις και μονάδες υπηρε¬ 
σίας) ή σε κέντρα του Εξωτερικού (Νοσοκομεία, Ερευνη¬ 
τικά Κέντρα κ.λ.π) εφόσον ο κρινόμενος υπηρέτησε σ' αυ¬ 
τά ως έμμισθος ή ως υπότροφος επισήμων προγραμμά¬ 
των κρατικών φορέων ή κοινωφελούς χαρακτήρα 
Ιδρυμάτων ή στον ιδιωτικό ιατρικό τομέα, προστίθεται 
αριθμός μορίων ίσος με τον αριθμό των πραγματοποιη- 
θέντων ημερομισθίων. 

στ. Όσοι έχουν συμμετοχή σε ερευνητικά προγράμμα¬ 
τα, εγκεκριμένα και χρηματοδοτούμενα από επίσημους 
φορείς ή εκείνων των οποίων τα αποτελέσματα έχουν δη- 
μοσιευθεί, λαμβάνουν επιπλέον(500) πεντακόσια μόρια 
ανά συμμετοχή. 

ζ. Όσοι υποψήφιοι έχουν ατομικές επιστημονικές εργα¬ 
σίες με δημοσιεύσεις ή ανακοινώσεις σε αναγνωρισμένα 
περιοδικά με κριτές συναφείς με την ειδικότητα κατά την 
τελευταία πενταετία, λαμβάνουν επιπλέον (100) εκατό 
μόρια για κάθε ελληνική επιστημονική εργασία και (200) 
διακόσια για κάθε ξένη. 

η. Όσοι έχουν συμμετοχή σε συγγραφή επιστημονικών 
βιβλίων, λαμβάνουν επιπλέον (1000) χίλια μόρια για κάθε 
μία συγγραφή. 

θ. Όσοι έχουν μετεκπαιδευτεί μετά την ειδικότητα με 
έμφαση στις νέες εξελίξεις της ειδικότητας και στην εν¬ 
σωμάτωση νέων τεχνολογιών, λαμβάνουν επιπλέον 
(1000) χίλια μόρια. 

Η εκπαίδευση για την λήψη ειδικότητας δεν λαμβάνεται 
υπόψη. 

Η συνολική βαθμολογία ελέγχεται μέχρι χιλιοστού της 
μονάδας. Σε περίπτωση ισοβαθμίας υποψηφίου/ας αυτή 
ρυθμίζεται με την επιλογή του υποψηφίου/ας που έχειτην 
μεγαλύτερη ηλικία, σύμφωνα με την ημερομηνία γέννη¬ 
σης. 

Η Επιτροπή Επιλογής και Κατάταξης καταρτίζει τελι¬ 
κούς πίνακες επιλογής κατά ειδικότητες όπως αιτούνται 
στην προκήρυξη, όλων των συμμετεχόντων στους οποί¬ 
ους φαίνονται οι βαθμοί αναλυτικά και ο συνολικός αριθ¬ 
μός μορίων κάθε υποψηφίου. Ακολούθως συντάσσεται 

τελικός πίνακας κατατασσόμενων και επιλαχόντων ο 
οποίος θεωρείται από τον Αρχηγό Α.Σ. 

Τυχόν κενές θέσεις μίας ή περισσοτέρων ιατρικών ειδι¬ 
κοτήτων μπορούν με απόφαση του Αρχηγού ΑΣ να μετα- 
φέρονται και να προσαυξάνουν τις θέσεις άλλης ιατρικής 
ειδικότητας που προβλέπεται στην προκήρυξη . 

Άρθρο 7 

Κατάταξη 

1. Οι υποψήφιοι/ες που θα επιλεγούν καλούνται εγγρά- 
φως να παρουσιασθούν σε καθορισμένη ημερομηνία και 
τόπο και πρέπει να υποβάλουν αυτοπροσώπως στο 
ΥΕΝ/ΔΠΟΕΚ-Α' πριν την ημερομηνία κατάταξής τους, τα 
εξής δικαιολογητικά: 

α. Αντίγραφο Ποινικού Μητρώου τύπου Α’, 

β. Πιστοποιητικό Εισαγγελικής Αρχής του τόπου κατοι¬ 
κίας του υποψηφίου/ας, στο οποίο να φαίνεται ότι δεν 
διώκεται ως φυγόποινος/η ή φυγόδικος/η, 

γ. Υπεύθυνη δήλωση του Ν. 1599/1986, στην οποία οι 
υποψήφιοι/ες να δηλώνουν ότι δεν έχουν παραπεμφθεί 
σε δίκη για τα προβλεπόμενα στο εδάφιο (β) του άρθρου 
3 αδικήματα από άλλη, εκτός του τόπου κατοικίας τους, 
Εισαγγελική Αρχή της χώρας, 

δ. Πρωτότυπο Πιστοποιητικό Στρατολογικής κατάστα¬ 
σης τύπου Α (προκειμένου περίανδρών) πρόσφατης ημε¬ 
ρομηνίας έκδοσης, στο οποίο να φαίνεται ότι ο υποψή¬ 
φιος έχει εκπληρώσει τις στρατιωτικές του υποχρεώσεις. 

2. Οι επιτυχόντες κατατάσσονται στο Λιμενικό Σώμα με 
το βαθμό του Ανθυποπλοιάρχου Ειδικότητας Ιατρού (I). 
Με απόφαση του Αρχηγού Α.Σ διαγράφονται από τον πί¬ 
νακα επιλεγέντων οι υποψήφιοι που δεν προσέρχονται 
προς κατάταξη στην ορισμένη προθεσμία και στη θέση 
τους καλούνται οι επόμενοι κατά σειρά του πίνακα επιλο¬ 
γής της ειδικότητάς τους. 

3. Η κατάταξη διενεργείται με Προεδρικό Διάταγμα που 
εκδίδεται με πρόταση του Υπουργού Εμπορικής Ναυτι¬ 
λίας. Οι κατατασσόμενοι αναλαμβάνουν δεκαετή υπο¬ 
χρέωση παραμονής στο Λιμενικό Σώμα από την ημερομη¬ 
νία κατάταξή τους. 

4. Τα δικαιολογητικά των υποψηφίων που δεν κατατάσ¬ 
σονται διατηρούνται στο αρχείο της Υπηρεσίας για έξι (6) 
μήνες και μετά καταστρέφονται, σύμφωνα με τις διατά¬ 
ξεις που ισχύουν κάθε φορά για την εκκαθάριση αρχείων 
εκτός αν υπάρχει εκκρεμής σχετική δίκη ή αίτημα επι¬ 
στροφής. 

Άρθρο 8 
Εκπαίδευση 

1. Οι κατατασσόμενοι στο Λιμενικό Σώμα Αξιωματικοί 
Ιατροί παρακολουθούντο Σχολείο Ανθυποπλοιάρχων ΑΣ 
(I) Ιατρώνχρονικήςδιάρκειαςτεσσάρων (4) μηνών. Στους 
εκπαιδευόμενους παρέχεται ένας(1) μήνας θεωρητικής 
εκπαίδευσης κυρίως σε θέματα στρατιωτικής αγωγής, 
ναυτιλιακής και λιμενικής νομοθεσίας, καθώς και τρίμηνη 
πρακτική εκπαίδευση. Η θεωρητική εκπαίδευση περιλαμ¬ 
βάνει και πενθήμερη περίοδο προπαίδευσης, όπου μετά 
το πέρας αυτής δίνεται ο προβλεπόμενος όρκος και συ- 
ντάσσεταιτο πρωτόκολλο ορκωμοσίας. 

2. Η θεωρητική εκπαίδευση πραγματοποιείται στις 
εγκαταστάσεις της Σχολής Λιμενοφυλάκων και η πρακτι¬ 
κή εκπαίδευση στο Τμήμα Υγειονομικού του ΥΕΝ-ΥΕΑ- 
ΝΕΘ, στο Ναυτικό Νοσοκομείο Αθηνών, στο Ναυτικό Νο¬ 
σοκομείο Πειραιώς και στο Ιατρείο της Λιμενικής Αρχής 
Πειραιά. 


3. Η όλη εκπαίδευση των Ανθ/ρχων ΑΣ Ιατρών τελεί υπό 
την εποπτεία και ευθύνη του Διοικητή της Σχολής Λιμενο¬ 
φυλάκων, που διατηρεί παράλληλα και τα κύρια καθήκο¬ 
ντα του ή άλλου οριζόμενου από τον Αρχηγό Αξ/κού Ια¬ 
τρού ΑΣ. Ως επιτηρητής κατά την διάρκεια της θεωρητι¬ 
κής εκπαίδευσης ορίζεται ο Υποδιοικητής της Σχολής 
Λιμενοφυλάκων, εφόσον είναι ανώτερος Αξιωματικός, ο 
οποίος διατηρεί παράλληλα και τα κύρια καθήκοντά του, 
ή άλλος οριζόμενος Αξ/κός ΑΣ Ιατρός με διαταγή του Αρ¬ 
χηγού ΑΣ. Κατά την διάρκεια της πρακτικής εκπαίδευσης, 
ορίζεται ως επιτηρητής με διαταγή Αρχηγού ΑΣ, ανώτε¬ 
ρος Αξ/κός ΑΣ Ιατρός. 

4. Κατά τη διάρκεια της θεωρητικής εκπαίδευσης διδά¬ 
σκονται βάσει εβδομαδιαίου ωρολογίου αναλυτικού προ¬ 
γράμματος διδασκαλίας που καταρτίζεται με μέριμνα της 
Σχολής Λιμενοφυλάκων, τα ακόλουθα μαθήματα: 

Α. Με βαθμολογία 

1. Δημόσιο και Ιδιωτικό Ναυτικό Δίκαιο 

2. Λιμενική Αστυνομία 

3. Στοιχεία Ποινικού Δικαίου 

4. Στοιχεία Ποινικής Δικονομίας 

5. Βασικές Συνταγματικές Διατάξεις -Στρατιωτικός Ποι¬ 
νικός Κώδικας (ΣΠΚ) 

6. Δίκαιο Θάλασσας 

7. Νομοθεσία και Κανονισμοί ΑΣ -Υπηρεσιακή Αγωγή. 

8. Οικονομική και Υγειονομική Νομοθεσία Α.Σ. 

9. Ναυτική Τέχνη 

10. Οργανισμός ΥΕΝ 

Β. Χωρίς βαθμολογία 

1. Πεζικές Ασκήσεις (Βολές-ασκήσεις με ξίφος κ.λ.π) 

2. Εκπαιδευτικά ταξίδια και επισκέψεις 

3. θέματα Εθνικής Ασφάλειας. 

4. Σωστικά και Πυροσβεστικά μέσα Α' και Β' Κύκλου 
εκτός από Α' Βοήθειες (διδάσκονται στη Σχολή Σωστικών 
και Πυροσβεστικών μέσων Ασπροπύργου) 

Κάθε εργάσιμη ημέρα περιλαμβάνει έξι ώρες διδασκα¬ 
λίας των 45 λεπτών καθεμία. 

5. α) Στο τέλος της θεωρητικής εκπαίδευσης, οι εκπαι¬ 
δευόμενοι Αξ/κοί ΑΣ (I) υποβάλλονται σε τελικές γραπτές 
εξετάσεις στα μαθήματα με βαθμολογία σε όλη την ύλη 
που έχουν διδαχθεί, βάσει προγράμματος εξετάσεων που 
καταρτίζεται από τον Διοικητή της Σχολής Λιμενοφυλά¬ 
κων. Οι εξετάσεις πραγματοποιούνται μέχρι δύο (2) μα¬ 
θήματα κάθε ημέρα. 

β) Κατά τις γραπτές εξετάσεις ο αρμόδιος κατά μάθημα 
καθηγητής καθορίζει τρεις (3) ομάδες θεμάτων από την 
διδαχθείσα ύλη. 

Η κάθε ομάδα περιλαμβάνει τουλάχιστον τρία (3) θέμα¬ 
τα. Οι ομάδες των θεμάτων υπογράφονται από τον αρμό¬ 
διο καθηγητή και τον Διοικητή της Σχολής. 

Στους εξεταζόμενους δίδεται για ανάπτυξη μία ομάδα 
θεμάτων η οποία επιλέγεται με κλήρωση ενώπιον των εξε- 
ταζομένων λίγο πριν την καθορισμένη ώρα εξετάσεων. 
Κάθε θέμα δύναται να περιέχει περισσότερες από μία 
ερωτήσεις. Εφόσοντα θέματα δεν είναι βαθμολογικά ισο¬ 
δύναμα ο καθηγητής υποχρεούται να έχει προσδιορίσει 
εκ των προτέρων τη βαθμολογική αξία κάθε θέματος. 

γ) Τα θέματα αναπτύσσονται σε τετρασέλιδο χαρτί εξε¬ 
τάσεων που φέρει στην επάνω δεξιά γωνία την σφραγίδα 
της Σχολής με την υπογραφή του Διοικητή και στο επάνω 
αριστερό μέρος του διπλό αδιαφανές επικάλυμμα (χαρτί) 
στον καλυπτέο χώρο του οποίου ο εξεταζόμενος υποχρε¬ 
ώνεται να γράψει ευανάγνωστα το ονοματεπώνυμο του 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3003 


και να το καλύψει στο τέλος της εξέτασης κατά την παρά¬ 
δοση του γραπτού. 

Κάτω από την σφραγίδα της Σχολής, τοποθετείται ειδι¬ 
κή σφραγίδα για αναγραφή της βαθμολογίας του καθη¬ 
γητή και υπολοίπων μελών της Επιτροπής και του μέσου 
όρου αυτών. 

δ) Μετά την λήξη κάθε γραπτής εξέτασης ο αρμόδιος 
καθηγητής βαθμολογεί τα γραπτά και τα παραδίδει στο 
Διοικητή της Σχολής. 

Η βαθμολογία του γραπτού γίνεται σε ακέραιους αριθ¬ 
μούς από 0-20. Ο βαθμός καταχωρείται στο γραπτό με 
ερυθρά μελάνη αριθμητικώς και ολογράφως και υπογρά¬ 
φεται από τον καθηγητή. 

Το γραπτό βαθμολογείται στην συνέχεια από τον επιτη¬ 
ρητή Αξ/κό Λ. Σ. της θεωρητικής εκπαίδευσης και τον Δι¬ 
οικητή της Σχολής και εξάγεται ο μέσος όρος των τριών 
βαθμών που είναι ο τελικός βαθμός του γραπτού. Σε πε¬ 
ρίπτωση διαφοράς στη βαθμολογία πάνω από τέσσερις 
(4) μονάδες μεταξύ των βαθμολογητών ορίζεται από τον 
Διοικητή ως αναβαθμολογιτής καθηγητής του ιδίου ή συ¬ 
ναφούς μαθήματος, του οποίου η βαθμολογία είναι και η 
τελική. Τα γραπτά φυλάσσονται στη Σχολή Λιμενοφυλά¬ 
κων για ένα εξάμηνο μετά την παρέλευση του οποίου κα- 
ταστρέφονται. 

ε) Ο μέσος όρος των βαθμών των μαθημάτων με βαθ¬ 
μολογία αποτελεί και το βαθμό επιδόσεως του κάθε εξε¬ 
ταζόμενου κατά την θεωρητική εκπαίδευση. 

6. Μετά την λήξη της θεωρητικής εκπαίδευσης οι 
Ανθ/ρχοι ΑΣ Ιατροί πραγματοποιούν πρακτική εκπαίδευ¬ 
ση διάρκειας 66 εργασίμων ημερών στη Λιμενική Αρχή 
Πειραιά (Ιατρείο), στο Ιατρείο του ΥΕΝ, στο Τμήμα Υγειο¬ 
νομικού του ΥΕΝ-ΥΕΑΝΕΘ, στο Ναυτικό Νοσοκομείο 
Αθηνών και Ναυτικό Νοσοκομείο Πειραιώς υπό την επιτή¬ 
ρηση του επιτηρητή Αξ/κού ΑΣ Ιατρού σε θεματικά αντι¬ 
κείμενα συναφή με την ειδικότητά τους και σύμφωνα με 
αναλυτικό πρόγραμμα που καταρτίζεται από τον επιτηρη¬ 
τή τους. 

7. α) Στο τέλος της πρακτικής Εκπαίδευσης κάθε εκπαι¬ 
δευόμενος βαθμολογείται στα ΑΤΟΜΙΚΑ ΠΡΟΣΟΝΤΑ σε 
κλίμακα από 0 έως 20, από Επιτροπή που αποτελείται: 
από τους Διοικητή της Σχολής Λ/Φ, τον Επιτηρητή θεω¬ 
ρητικής εκπαίδευσης και τον επιτηρητή Πρακτικής εκπαί¬ 
δευσης Αξ/κό ΑΣ Ιατρό. Ο μέσος όρος των βαθμολογιών 
των παραπάνω αποτελεί τη βαθμολογία κάθε εκπαιδευό¬ 
μενου στα ΑΤΟΜΙΚΑ ΠΡΟΣΟΝΤΑ. 

β) Για την εκτίμηση του βαθμού των ΑΤΟΜΙΚΩΝ 
ΠΡΟΣΟΝΤΩΝ λαμβάνεται υπόψη η παράσταση, η συμπε¬ 
ριφορά, η πειθαρχικότητα, η ειλικρίνεια, η αξιοπρέπεια, 
το ήθος ,η ψυχραιμία, η κατάσταση υγείας, το θάρρος 
γνώμης, η ευσυνειδησία, η προσαρμογή στη στρατιωτική 


και ναυτική εκπαίδευση και η εν γένει διαγωγή που επέ- 
δειξε ο Ανθ/ρχος ΑΣ Ιατρός σε όλη τη διάρκεια της εκπαί¬ 
δευσής του (θεωρητική και πρακτική). 

8. Η τελική σειρά επιτυχίας και αρχαιότητας μεταξύ των 
Ανθ/ρχων ΑΣ Ιατρών καθορίζεται από την βαθμολογία 
που προκύπτει από τον μέσο όρο του βαθμού επιδόσεως 
της θεωρητικής εκπαίδευσης και των Ατομικών Προσό¬ 
ντων. Σε περίπτωση ισοβαθμίας αρχαιότερος λογίζεται ο 
εκπαιδευόμενος που συγκέντρωσε μεγαλύτερο κατά σει¬ 
ρά, βαθμό επίδοσης κατά την θεωρητική εκπαίδευση. 

9.0 Διοικητής της Σχολής συμπληρώνει σύμφωνα μετά 
ανωτέρω, μερικούς και τελικούς Πίνακες αποτελεσμάτων 
της βαθμολογίας σε δύο αντίτυπα και τους υποβάλλει στη 
Διεύθυνση Προγραμματισμού Οργάνωσης & Εκπαίδευ¬ 
σης, η οποία μετά από σχετικό έλεγχο προκαλεί την επι¬ 
κύρωση τους από τον Υπουργό Εμπορικής Ναυτιλίας. 

10. Με απόφαση του Αρχηγού ΑΣ ορίζονται: 

α) Το "αναλυτικό πρόγραμμα εκπαίδευσης των κατα- 
τασσόμενων Ανθ/ρχων ΑΣ Ιατρών". Στο πρόγραμμα αυτό 
περιλαμβάνονται (1) η διδακτέα ύλη κάθε μαθήματος (2) 
οι διατιθέμενες ώρες για διδασκαλία και εξετάσεις κάθε 
μαθήματος (3) ο διατιθέμενος χρόνος για εκπαιδευτικά 
ταξίδια και επισκέψεις και κάθε άλλη αναγκαία λεπτομέ¬ 
ρεια. 

β) Το διδακτικό προσωπικό, που υποδεικνύεται από τη 
Διεύθυνση Προγραμματισμού Οργάνωσης και Εκπαίδευ¬ 
σης, αποτελείται από εν ενεργεία Αξ/κούς των Ενόπλων 
Δυνάμεων, του Λιμενικού Σώματος και Σωμάτων Ασφα¬ 
λείας ή Μόνιμους Πολιτικούς Υπαλλήλους Υπουργείων 
και καθηγητές. Το οριζόμενο διδακτικό προσωπικό, δικαι¬ 
ούται την αποζημίωση που προβλέπεται από τις ισχύου- 
σες κάθε φορά διατάξεις για τους διδάσκοντες στις Σχο¬ 
λές Λιμενικού Σώματος. 

Κατά την διάρκεια της θεωρητικής εκπαίδευσης με 
Ημερήσια Διαταγή του Διοικητή Σχολής Λιμενοφυλάκων 
και σύμφωνη γνώμη ΥΕΝ/ΔΠΛΣ-ΔΠΟΕΚ και εφόσον στη 
Σχολή Λιμενοφυλάκων φοιτούν Δόκιμοι, δύναται στους 
εκπαιδευόμενους Αθν/ρχους ΑΣ Ιατρούς να ανατίθενται 
κατά της μη εργάσιμες ώρες καθήκοντα Αξ/κού Ιατρού 
Υπηρεσίας για κάλυψη αναγκών της Σχολής. 

11. Στους κατατασσόμενους Ανθ/ρχους ΑΣ Ιατρούς 
απονέμεται μετά το τέλος της εκπαίδευσης τους σχετικό 
πτυχίο ως επισυναπτόμενο παράρτημα I και ξίφος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 14 Φεβρουάριου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 

